[{"text_idx": "#000002", "text": "Etna on tegev vulkaan Sitsiilia idaranniku la\u0308histel. Tema ko\u0303rguseks loetakse 3330m ja ta on ko\u0303rgeim Euroopas. Vulkaan moodustus ligi 80 miljonit aastat tagasi. Etna koosneb keskmisest, uuest, kirde- ja kagukraatrist. Tulema\u0308e idaku\u0308ljel laiub kaunis Bove org."}, {"text_idx": "#000003", "text": "Etna oli u\u0308ks maailma aktiivsemaid vulkaane juba antiikajal ja temaga on seotud mitmed legendid kreeka mu\u0308toloogiast. Just siin, kraatri su\u0308gavuses, olevat asunud Kreeka tule- ja ka\u0308sito\u0308o\u0308jumala Hephaistose to\u0308o\u0308koda... Aischylose ja\u0308rgi aga olla Zeus paisanud gigantide ja jumalate vahelises so\u0303jas Etna ma\u0308e gigant Typhoni peale, kes siiani sealt alt va\u0308ljapa\u0308a\u0308su otsib ja maapinna liikuma paneb. Etna kraater olla ka allilma Tartarose sissepa\u0308a\u0308s."}, {"text_idx": "#000004", "text": "Su\u0308ngevo\u0303itu legendidest hoolimata lasi kunagine Su\u0308rakuusa tu\u0308rann Hieron rajada ma\u0308ejalamile esimese linna juba 476.a. E.Kr ja ta\u0308napa\u0308eval klassifitseeritakse Etnat va\u0308ikese ohuteguriga vulkaaniks. Tulema\u0308gi on vaieldamatult Sitsiilia to\u0303mbenumber ja kui ilmastikuolud lubavad ja vulkaan parajasti \u201epuhkab\u201c, on vo\u0303imalik Etnal a\u0308ra ka\u0308ia \u2013 ekskursiooni ka\u0308igus to\u0303ustakse u 2000 m ko\u0303rgusele Silvestri kraatrini. Etnale viib ka 1859.a rajatud rongiliin (circumetnea). So\u0303it algab Cataniast (via Etnea) vo\u0303i Giarre-st (Trenitalia jaama la\u0308hedal). Teekond kulgeb la\u0308bi va\u0308ikeste ku\u0308lade, viinamarja- ja tsitrusviljaistanduste \u2013 vulkaaniline pinnas on suurepa\u0308rane kasvulava. Rong so\u0303idab Etna vahet esmaspa\u0308evast laupa\u0308evani."}]